Nacionālais veselības dienests (turpmāk – Dienests) informē, ka pusaudžu un grūtnieču vakcinācijas pret garo klepu un zēnu vakcinācija pret CPV apmaksa ārstniecības iestādēm tiks veikta esošā finansējuma ietvaros.

Pusaudžu un grūtnieču vakcinācija pret garo klepu tiek nodrošināta ar kombinēto vakcīnu, ar kuru pusaudzis vai grūtniece tiks imunizēti arī pret difteriju un stinguma krampjiem.

Grūtniece ir vakcinējama pret garo klepu ar kombinēto vakcīnu, katrā grūtniecības epizodē.

 Zēnus pret cilvēku papilomas vīrsusu 2022. gadā vakcinē 12. gadu vecumā. Uzsākot pirmreizējo vakcinācijas kursu pret cilvēka papilomas vīrusa infekciju, līdz 15 gadiem, tāpat kā meitenēm, zēniem ir jāsaņem 2. vakcīnas devas.

Lai veiktu korektu pakalpojumu uzskaiti , aizpildot ambulatoros pacienta talonu lūdzam ievērot zemāk norādītos nosacījumus:

|  |  |
| --- | --- |
| **Nosaukums** | **Norādāmā informācija** |
| **Pacientu grupa** | **23**-Persona, kurai veic vakcināciju normatīvos aktos noteiktā kārtībā**Grūtniecēm papildus:****04**-Grūtnieces un sievietes pēcdzemdību periodā līdz 70 dienām, ja tiek saņemti ārstniecības pakalpojumi, kas saistīti ar grūtniecības un pēcdzemdību novērošanu un grūtniecības norisi |
| **Pamatdiagnozes kods** | Vakcinācija pret garo klepu pusaudžiem, grūtniecēm (DTP)**Z27.1** -Nepieciešamība imunizēt pret difteriju, tetānu un garo klepu [DTP]Zēnu vakcinācija pret cilvēku papilomas vīrusu (CPV)**Z25.8** -Nepieciešamība imunizēt pret citu vienu precizētu vīrusslimību |
| **Manipulācijas kods un nosaukums** | **Ja veic ārsts: 01018** – Ārsta apskate pirms vakcinācijas. Nenorāda kopā ar manipulāciju 01061, 60443 un 60444 |
| **Ja veic ārsta palīgs:** **01019** – Ārsta palīga vai vecmātes veikta apskate pirms vakcinācijas |
| Vakcīnu uzskaites manipulācijas:**DTP**Pusaudžiem:**60307-**Vakcinācija pret difteriju, 6. pote**60308**-Vakcinācija pret stinguma krampjiem, 6. pote**60345**-Vakcinācija pret garo klepu, 6. poteGrūtniecēm:**60316-**Revakcinācija pret difteriju**60317**-Revakcinācija pret stinguma krampjiem**60345**-Vakcinācija pret garo klepu, 6. pote**CPV-** norāda atbilstošo potes kārtas nr.**60335**-Vakcinācija pret cilvēka papilomas vīrusa infekciju, 1. pote**60336**-Vakcinācija pret cilvēka papilomas vīrusa infekciju, 2. pote |
| **03081** – Vakcīnas ievadīšana ādā, zemādā un muskulī |
| **Aprūpes epizodes veids** | 4.aprūpes epizode |
| **Nosūtītājs** | Norāda pakalpojumu sniedzēju |

Veiktos vakcinācijas faktus var ievadīt e veselībā , ievērojot zemāk norādītos nosacījums.

Ja vakcinācija netiek veikta ģimenes ārstu praksē, visi dati par veiktām vakcinācijām ir jāievada e veselībā.

|  |  |  |
| --- | --- | --- |
| **Vakcinācijas fakta lauks** | **DTP** | **CPV** |
| *Vakcīna* | DTP | CPV9 |
| *Infekcija* | Difterija, garais klepus, stinguma krampji | Cilvēka papilomas vīrusa infekcija |
| *Preparāts* | *Adacel suspensija injekcijām pilnšlircē* ***16-0098***  | Gardasil 9, EU/1/15/1007/**002** |
| *Potes/ Devas kārtas numurs*  | 6 , grūtniecēm -7 | Norāda atbilstošo -1/ 2 |
| *Vakcinācijas procesa posms*  | 3. balstvakcinācija;Grūtniecēm – 4. balstvakcinācija | Norāda atbilstošo -1 pote, 2. pote.  |
| *Indikācija* | Norāda atbilstošo:Cits iedzīvotājs/ grūtniece | Cits iedzīvotājs |

. Lai veiktu vakcīnu pasūtījumu, vakcinācijas iestādes katru mēnesi **līdz piektajam datumam** iesniedz Slimību profilakses un kontroles centra attiecīgai reģionālai nodaļai, vakcīnu pasūtījumu kārtējam mēnesim un pārskatu par vakcīnu izlietojumu pārskata mēnesī, aizpildot „Pārskats par iedzīvotāju imunizāciju un vakcīnu pasūtījums” (Noteikumu 3. pielikums). Aizpildīšanai piemērota veidlapa *MS Word* formātā pieejama SPKC tīmekļa vietnes (www.spkc.gov.lv) sadaļā “Profesionāļiem – Infekcijas slimības – Vakcinācija”[[1]](#footnote-1), turklāt, minētajā sadaļā pie aktualitātēm ir pieejami ieteikumi ārstniecības iestādēm par vakcīnu pasūtījumiem 2022.-.2023.gadā.

1. <https://www.spkc.gov.lv/lv/vakcinacija> [↑](#footnote-ref-1)